Seguretat:: Indústria i energia:: Justícia i dret:: Medi ambient::
"...l'informe analitza l'evolució del model productiu català entre els anys 2000 i 2016... i els factors que hi estan vinculats amb la voluntat d'analitzar com la productivitat repercuteix en el creixement dels països."
Extret del post de Joan Antoni Sanana sobre El model productiu i la productivitat a Catalunya [ + ]
La col·lecció ICIP Research difon i ofereix textos que puguin ajudar a la reflexió i la formació en la investigació per la pau i la noviolència.
Aquest volum es dedica a la seguretat, concepte que ha canviat completament en els últims anys perquè l'equilibri de forces i poders, els reptes i les amenaces a què s'enfronten els països i els nous debats i les propostes sobre models de seguretat, s'estan transformant ràpidament.
També s'està produint la irrupció de nous actors, especialment no estatals, que estan constrenyits i afectats per noves responsabilitats en relació amb la seguretat de la ciutadania.
És el cas de les administracions de segon nivell, regionals i locals, que ara tenen un paper més protagonista.
Col·lecció Papers de l'Observatori de la Indústria, 9
L'objectiu d'aquest treball és conèixer les característiques principals de les polítiques industrials que actualment es duen a terme a la Unió Europea i comparar-les amb les actuacions del Pacte Nacional per a la Indústria per veure si hi estan alineades.
En el cas contrari, es proposa la revisió de diferents actuacions de política industrial considerades com a bones pràctiques en altres regions pels treballs d'Eurofound, el Regional Innovation Monitor Plus, però també segons el criteri dels experts d'ACCIÓ consultats i, finalment, segons el criteri dels propis autors.
Per fer-ho, s'han revisat tant les polítiques comunitàries, que dissenya i implementa principalment la Comissió Europea, com les polítiques regionals de cinc territoris seleccionats: Baden-Württemberg a Alemanya, la Llombardia a Itàlia, Brabant Septentrional als Països Baixos, Nord-oest d'Anglaterra al Regne Unit i Migdia-Pirineus a França.
Revista semestral que ofereix un enfocament tèoric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Aquest número dedica una secció monogràfica als governs locals avui.
També inclou una secció general amb articles, entre altres, sobre les principals novetats en la contractació pública dels ens locals, la hisenda local a Catalunya, i el paper dels partits polítics en les reformes electorals italianes.
Estratègia del patrimoni natural i la biodiversitat de Catalunya 2030
L'Estratègia del patrimoni natural i la biodiversitat de Catalunya s'articula sobre la base de sis principis rectors, que defineixen les prioritats de l'acció del Govern per conservar la natura i frenar la pèrdua de biodiversitat a Catalunya des de 1r) el coneixement i la gestió de la informació sobre el patrimoni natural; 2n) la conservació dels hàbitats, les espècies i els processos ecològics; 3r) la reorientació del model territorial; 4t) la integració de les polítiques sectorials; 5è) l'estructura administrativa i el marc legal, i 6è) la implicació social.